open-index/open-wikipedia-markdown huggingface dataset:
Wulfila

**Wulfila** (gooti keeles 𐍅𐌿𐌻𐍆𐌹𐌻𐌰; u 311 – u 382 Konstantinoopol), ka **Ulfilas**, oli kristlik misjonär, hiljem piiskop, kes ristiusustas goote ja tõlkis piibli gooti keelde (vanim teadaolev piiblitõlge germaani keeltesse), luues selle kirjapanemiseks gooti tähestiku. Aimu tema elukäigust annavad üksikud 4. ja 5. sajandi kirikuloolaste teated.

## Eluloolist
Wulfilat on peetud Kapadookia kreeklaseks, kelle goodid vangistasid ja viisid põhja poole Doonaud. Umbes kolmekümneaastasena saadeti ta Rooma keisri juurde saadikuks ja 341. aastal pühitses ariaanist Konstantinoopoli piiskop Nikomeedia Eusebius ta gootide piiskopiks. Gootide juhi tagakiusamise tõttu viis Wulfila Constantius II nõusolekul oma koguduse Möösiasse. Teateid on, et 375. aastal aitas ta tagakiusatud gootidest kristlastel liikuda üle Doonau Rooma aladele.

Oma pühitsemise ajal pooldas Wulfila ariaanlust, nagu enamik läänegoote, ning ta mängis nende ristiusustamises olulist rolli. Kui 379. aastal sai Nikaia usutunnistuse eestvõitleja Theodosius I Rooma keisriks, juhtis Wulfila arvatavasti kompromissi ja lepitust taotlevat leeri. Pärast Aquileia kirikukogu 381. aastal kutsus Theodosius Wulfila Konstantinoopolisse väitlustele, ning selle reisi jooksul Wulfila suri.

Wulfila väljapaistev teene oli gooti tähestiku loomine kreeka tähestiki ja ladina tähestiku baasil. Sellega kasutati esimest korda germaanlaste asualal kirjutamist ideede edasiandmiseks. Ta pani aluse germaanikeelsele kristlikule sõnavarale, millest osa kasutatakse tänapäevani; enne 381. aastat tõlkis ta piibli kreeka keelest gooti keelde. Osa tema evangeeliumide ja Pauluse kirjade tõlgetest on säilinud (tuntuim allikas on hõbepiibel).

Gootide rahvuslik kirik, mille Wulfila lõi, koos omakeelse piibli ja võib-olla ka liturgiaga oli ariaanlik. See tekitas ebakõla gootide ja Rooma keisririigi vahel, kuid see oli oluline osa germaani rahvaste, nagu läänegootide, idagootide, vandaalide ja burgundide rahvuslikust eneseteadvusest.

## Viited

## Välislingid
* G. Kristmannsson. Germanic tradition. - A World Atlas of Translation, 2019. btl.145
Letenye

**Letenye** (horvaadi keeles *Letinja*, sloveeni keeles *Letina*) on linn Ungaris Zala komitaadis, Letenye kreisi halduskeskus. Letenye asub Horvaatia piiri ääres, komitaadikeskusest Zalaegerszegist 47 km lõunas.

Linna läbib rahvusvaheline maantee E65 (Malmö–Chaniá).

Küla on esmamainitud 1341. aastal. Letenye sai linnaõigused 1989. aastal.

Ungari 2011. aasta rahvaloenduse andmetel oli Letenye elanikest ungarlasi 86,5%, mustlasi 9,15%, horvaate 2,7% ja sakslasi 0,78%.

## Viited
Jan Košťálek

**Jan Košťálek** (sündinud 17. veebruaril 1995 Prahas) on Tšehhi jäähokimängija, kes mängib kaitsjana Tšehhi kõrgliigaklubis Pardubice Dynamo.

Košťálek alustas klubikarjääri Tšehhi klubis Praha Sparta, mille põhimeeskonnas debüteeris ta Tšehhi kõrgliigas hooajal 2011/12. Seejärel siirdus ta Põhja-Ameerikasse ja asus mängima Kanada noorteliiga Quebec Major Junior Hockey League'i (QMJHL) klubis Rimouski Océanic. Hooajal 2014/15 pälvis ta liiga parimale kaitsemängijale antava Emile Bouchard Trophy ja parimale kaitsvale kaitsemängijale antava Kevin Lowe Trophy. Hooajal 2014/15 tuli ta Rimouski Océaniciga lisaks QMJHL-i meistriks.

2013. aastal valis Winnipeg Jets ta NHL-i ''draft''is 114. valikuna. 2015. aasta märtsis sõlmis ta Jetsiga kolmeaastase lepingu. Ta mängis pärast seda kolm hooaega American Hockey League'is (AHL) Jetsi tütarklubis Manitoba Moose, kuid NHL-i välja ei jõudnud.

2018. aastal naasis Košťálek Tšehhi ja sõlmis lepingu Praha Spartaga. Seal mängis ta kolm hooaega. Alates hooajast 2021/22 on ta mänginud Pardubice Dynamos. Hooajal 2021/22 oli Košťálek Tšehhi kõrgliiga resultatiivseim kaitsemängija (8+33).

Tšehhi jäähokikoondise koosseisus osaleb Košťálek 2023. aasta maailmameistrivõistlustel.

## Viited

## Välislingid
* Jan Košťálek hockeydb.com lehel
Oberpullendorf

**Oberpullendorf** ([ˌoːbɐˈpʊləndɔʁf]) on vald (*Stadtgemeinde*) Austrias Burgenlandi liidumaal, Oberpullendorfi ringkonna keskus.

Oberpullendorf asub Burgenlandi keskosas. See koosneb kahest ühendatud omavalitsusest: Mitterpullendorf ja Oberpullendorf.

Stooberbach läbib valda loodest kagusse.

## Ajalugu

Oberpullendorfi piirkond on olnud asustatud neoliitikumist saati. Varasel rauaajal oli piirkond õitsev rauatööstus piirkond.

Aednik ja piirkonnauurija Josef Polatschek kaardistas mitu iidset rauakaevandamise kohta piirkonnas.

Oberpullendorfi dokumenteeriti esmakordselt 1225. aastal Ungari piirivalveasulana.

Traditsiooniliselt asus Oberpullendorfis mitu aadlisuguvõsa, sealhulgas Cseszneky de Milvány krahvid ja Rohonczy de Felsőpulya parunid.

1853. aastal sai Oberpullendorfist Ungari maksuameti asukoht.

Pärast Austria-Ungari lagunemist 1918. aastal kavatsesid Deutsch-Westungarni ("Saksa-Lääne-Ungari", hiljem Burgenland) - Oberpullendorf oli selle osa - saksakeelsed elanikud ühineda "uue" Austria riigiga. Sel ajal kuulus Oberpullendorf Ungari Soproni maakonda. Otsus Deutsch-Westungarni kohta kinnitati Saint-Germaini ja Trianoni rahulepingutega. Vaatamata Ungari diplomaatilistele jõupingutustele määrasid Esimese maailmasõja võidukad pooled Burgenlandi ametlikuks Austriaga ühinemise ajaks 28. augusti 1921. aastal.

1958. aastal ühendati kaks kogukonda Ober- ja Mitterpullendorf ning 1975. aastast on Oberpullendorf vald.

## Kultuur ja vaatamisväärsused

* Haus St. Stephan - endine *Rohonczy* perekonna loss
* Franziskuskirche (Püha Frantsiskuse kirik) - ehitatud 1707. aastal, vanim hoone Oberpullendorfis

## Tuntud inimesi

* Matthias Bleyer (* 1969), jalgpallur
* György Cseszneky (16. sajand), krahv, heategija
* Paul Kiss (* 1947), poliitik
* Sándor Kozina (1808–1873), maalikunstnik
* Elisabeth Kulman (* 1973), laulja
* Mario Lösch (* 1989), jalgpallur
* György Rohonczy (1837–1914), välimarssal
* Horst Steiger (1970–1995), jalgpallur
* Jutta Treiber (* 1949), kirjanik
* Miriam Ziegler (* 1994), iluuisutaja

## Viited
Pilgersdorf

**Pilgersdorf** on vald (*Großgemeinde*) Austrias Burgenlandi liidumaal Oberpullendorfi ringkonnas.

Linn asub Kesk-Burgenlandis Zöberni orus, Kirchschlag in der Buckligen Welti ja Lockenhausi vahel. See on Bubendorfi, Deutsch Gerisdorfi, Kogli, Lebenbrunni, Pilgersdorfi, Salmannsdorfi ja Steinbachi kogukondade liit.

## Viited
Kesasilmik

**Kesasilmik** (*Maniola jurtina*) on silmiklaste sugukonda koerliblikaliste perekonda kuuluv liik. Tema pruunidel tiibadel on oranžid alad, mille mustreid täiustavad iseloomulikud tumedad silmlaigud.

Kesasilmik on laialt levinud liblikas, kelle areaal ulatub Vahemerest Skandinaavia ja Soome lõunaosani. Kesasilmik on ka Eestis väga tavapärane päevaliblikas, kelle mahedates toonides värvunud valmikuid on näha lendamas kesksuvel metsaäärtes ja ka lagedamatel aladel. 

## Välimus
Kesasilmik on keskmist kasvu liblikas. Tema tiibade siruulatus jääb vahemikku 37–49 mm.

Tiibade esikülg on isastel ühtlaselt pruuni tooni, eestiiva tipuosas asub üks põhivärvusest tumedam silmlaik, mis on väikese heleda tuumaga. Eestiiva kesksulu ja tagaserva vahele jääb avar lõhnasoomuste ala, mis tavaliselt on tiiva põhivärvusest tumedam. Emastel on tiibade ülakülg samuti pruuni värvi, eestiiva välisala on laialt kollast kuni oranži värvi. Sageli kohtab isendit, kelle keskala on kannaosast natuke heledam. Eestiiva tipuosas paikneb üks valge tuumaga must silmlaik. Emaste tagatiiva välisala on servisealast ning kesk- ja kannaosast eristatav veidi heledama vöödina. Tiivanarmad on pruunid. Eestiiva alakülg laialt kollast kuni oranži värvi. Tipuosa, serviseala ja tagaserv helepruuni värvi. Tipu lähedal asub suur must valge tuumaga silmalaik. Tagatiiva alakülg on helepruun, välisala on servisealast ning kesk- ja kannaosast tavaliselt selgelt heledamas toonis. Tavaliselt paikneb välisalas ka kaks pisikest musta tähnikest. 

## Fenoloogia ja eluviisid
Kesasilmik on tüüpiline niidu- ja kultuurmaastikuliik  ja teda võib kohata väga mitmesugustel avamaastikel niisketest niitudest ja heinamaadest kuivade nõlvakuteni kuni alvariteni välja. Liblikate aktiivne lennuaeg ulatub juuni teisest poolest augusti esimese pooleni. Röövikud toituvad eri liiki kõrrelistest (*[[Poccae]]*), millest olulisimad on sulg-aruluts (''Brahypodium pinnatum''), saluhein (''Milium effusum'') karjamaa-raihein (*[[Lolium perenne]]*) ja nurmikad (*[[Poa]]*).

Kesasilmik talvitub rööviku arengujärgus, mis ei ole omane enamikule liblikaliikidele. Oma munad muneb kesasilmik mõnele eelmainitud taimele, millest koorunud röövikud toituvad. 

## Sarnased liigid
Kesasilmikut aetakse sageli segi nurmiksilmikuga (*[[Hyponephele lycaon]]*), kes on umbes paar nädalat hilisema lennuajaga ja keda kohtab üksnes kuivadel avaramatel aladel. Nurmiksilmik on pisut väiksema kehaehitusega kui kesasilmik ja tema emaste isendite ülakülje välisalal on iseloomulikud kaks musta silmlaiku. Isastel isenditel asuvad lõhnasoomused peenikese vööndina kesksulu tagaservas eestiiva ülemisel küljel. Nurmikusilmikule on omane, et tema tagatiiva üleküljel puuduvad iseloomulikud mustad tähnid.

Kesasilmikuga sarnaneb ka rohusilmik (*[[Aphantopus hyperantus]]*), sest nende isastel isenditel on nii ees- kui ka tagatiibade alakülgedel homogeenselt helepruuni tooni, lisaks on nii ees- kui ka tagatiival mitu kollast tooni äärisega ja valge tuumaga musta silmlaiku.

## Viited
Piringsdorf

**Piringsdorf** on vald (*Gemeinde*) Austrias Burgenlandi liidumaal Oberpullendorfi ringkonnas.

## Sõpruslinn

* Meyrieu-les-Étangs, Prantsusmaa, aastast 1999

## Viited
Bernhard Wilhelm von Rehbinder

**Bernhard Wilhelm von Rehbinder** (ka **Berndt/Berend Wilhelm von Rehbinder**; 1668–1738) oli Rehbinderite aadlisuguvõsast pärit Rootsi sõjaväelane, kes osales Põhjasõjas. 

## Elulugu
Bernhard Wilhelm von Rehbinder sündis Eestis 1668. aastal. Tema vanemad olid rittmeister Christopher von Rehbinder ja Maria Eleonora De la Barre. 

1699. aastal oli ta Turu ratsaväerügemendis kornet. Põhjasõja alguseks oli tast saanud leitnant ning hiljem ka rittmeister Uusimaa ja Viiburi *tripleringeni* (kolme mehe) ratsaväerügementides. Edasi jäi ta teenima Viiburi ratsarügementi, kus jõudis Põhjasõja alguseks ooberstleitnandi auastmeni.

1702. aastal osales ta Abraham Kronhjorti vägede koosseisus Ingerimaa sõjategevuses. 14. augustil 1702 hoidsid tema ning major Bergi tragunid Tuutari lähedal ründavaid venelasi ligi kolm päeva tagasi.

1709. aastal sai ta Uusimaa ratsarügemendi ooberstleitnandiks ning 1717. aastal ooberstiks. Kaks aastat hiljem oli ta taas Viiburi ratsarügemendi koosseisus. 1721. aastal läks ta erru. Bernhard Wihelm von Rehbinder suri 1738. aastal Lohjas.

## Perekond
Bernhard Wilhelm von Rehbinder abiellus Tallinnas 1688. aasta 26. veebruaril Sutlema mõisnik Georg von Stackelbergi tütre Anna Helenaga. Abielust sündis neli last. 

* Anna Christina von Rehbinder. 
* Axel Magnus von Rehbinder. 
* Bernhard Otto von Rehbinder (surnud 1733). Rootsi kornet. 
* Johanna Charlotte von Rehbinder (surnud 1762). Abiellus 1741. aastal Gustav Wilhelm von Krüdeneriga. 

### Esivanemad
 

## Viited


### Kirjandus

* Kelch, Christian. *Liivimaa ajaloo järg*. Toimetaja Kai Tafenau ja Siiri Rebane, saksa keelst tõlkinud Ivar Leimus. Tänapäev, 2024.

* Lewenhaupt, Adam. *Karl XII:s officerare. Biografiska anteckningar*. 1920.
* Stackelberg, Otto Magnus von. *Genealogisches Handbuch der* *estländischen Ritterschaft*. Görlitz. Kd 1. 1931.
David Tomášek

**David Tomášek** (sündinud 10. veebruaril 1996 Prahas) on Tšehhi jäähokimängija, kes mängib keskründajana Tšehhi kõrgliigaklubis Praha Sparta.

Aastatel 2013–2015 mängis ta Kanada noorteliiga Ontario Hockey League'i klubis Belleville Bulls.

Aastatel 2015–2018 mängis ta Tšehhi kõrgliigaklubis Pardubice Dynamo. 2018. aasta aprillis sõlmis ta lepingu Soome kõrgliigaklubiga Jyväskylä JYP. 2019. aasta oktoobris naasis ta Tšehhi kõrgliigasse, kui liitus Praha Spartaga. 2021. aasta mais siirdus ta KHL-i klubisse Habarovski Amur, kus mängis kuni järgmise aasta jaanuarini. Pärast seda liitus Tomášek taas Praha Spartaga.

Tšehhi jäähokikoondise koosseisus osaleb Tomášek 2023. aasta maailmameistrivõistlustel.

## Viited

## Välislingid
* David Tomášek hockeydb.com lehel
Mándok

**Mándok** on linn Ungaris Szabolcs-Szatmár-Beregi komitaadis Záhonyi kreisis. Mándok asub Ukraina piirist 7 km ja Slovakkia piirist 7,5 km kaugusel, komitaadikeskusest Nyíregyházast 55 km kirdes.

Küla on esmamainitud 1382. aastal. Alevi staatus anti Mándokile 1720. aastal. Linnaõigused sai Mándok 1. juulil 2007.

## Viited
Steinberg-Dörfl

**Steinberg-Dörfl** on vald (*Marktgemeinde*) Austrias Burgenlandi liidumaal Oberpullendorfi ringkonnas.

## Viited
Marija Vuković

**Marija Vuković** (montenegro keeles Марија Вуковић; sündinud 21. jaanuaril 1992 Kninis) on Montenegro kõrgushüppaja.

2022. aasta Euroopa meistrivõistlustel Münchenis võitis ta tulemusega 1.95 hõbemedali. Kuldmedali võitis sama tulemusega ukrainlanna Jaroslava Mahutšihh, kes ületas kõrguse esimesele katsel. Pronksmedali võitis Angelina Topić.

Ta osales 2020. aasta Tōkyō olümpiamängudel. Tulemusega 1.96 sai ta kokkuvõttes üheksanda koha.

Marija Vukovići nimel on Montenegro kõrgushüpe rekord nii sise- kui ka välitingimustes. Tema rekord sisetingimustes on **1.96** (15. veebruar 2022, Banská Bystrica) ja välitingimustes **1.97** (27. juuni 2021, Smederevo).

## Viited

## Välislingid
* 
*
Stoob

**Stoob** ([ʃtoːp]) on vald (*Marktgemeinde*) Austrias Burgenlandi liidumaal Oberpullendorfi ringkonnas. See asub Ungari piirist umbes 15 km kaugusel. 

Stoob on tähelepanuväärne oma pottsepa- ja keraamikakolledži poolest.

## Viited
Dylan Samberg

**Dylan Michael Samberg** (sündinud 24. jaanuaril 1999 Hermantownis, Minnesotas) on USA jäähokimängija, kes mängib kaitsjana NHL-i klubis Winnipeg Jets.

Aastatel 2017–2020 mängis Samberg Minnesota Duluthi Ülikooli jäähokimeeskonnas. Aastatel 2018 ja 2019 tuli ta sellega USA ülikoolide meistriks.

2017. aastal valis Winnipeg Jets ta NHL-i ''draft''is 43. valikuna. 2020. aasta aprillis sõlmis ta Jetsiga kolmeaastase lepingu. Hooajal 2020/21 asus Samberg mängima American Hockey League'is (AHL) Jetsi tütarklubis Manitoba Moose. NHL-is debüteeris Samberg 13. jaanuaril 2022 mängus Detroit Red Wingsi vastu. Jetsi põhikoosseisus kindlustas Samberg koha hooajal 2022/23. Esimese värava lõi ta NHL-is 4. detsembril 2022 mängus Anaheim Ducksi vastu.

USA kuni 20-aastaste jäähokikoondisega võitis Samberg juunioride maailmameistrivõistlustelt 2018. aastal pronksmedali ja 2019. aastal hõbemedali. USA jäähokikoondise koosseisus osaleb ta 2023. aasta maailmameistrivõistlustel.

## Viited

## Välislingid
* Dylan Samberg NHL.com lehel
* Dylan Samberg hockeydb.com lehel
Biharkeresztes

**Biharkeresztes** (varem **Keresztes**) on linn Ungaris Hajdú-Bihari komitaadis Berettyóújfalu kreisis. Biharkeresztes asub Rumeenia piiri ääres, Berettyóújfalust ligikaudu 17 km kagus ja Debrecenist umbes 45 km lõunas.

Praeguse Biharkeresztesi kohal olevat Fanczali küla on esmamainitud 1214. aastal. Küla hävis mongoli-tatari invasiooni käigus, kuid ehitati hiljem uuesti üles. Ürikutes esineb Keresztesi küla nimi esimest korda 1374. aastal. 1692. aastal Türgi ikkest vabastamise käigus küla hävis ja elanikkond hajus. Küla ehitati vähehaaval siiski üles. Praegust nime kannab Biharkeresztes 1912. aastast. Linnaõigused sai Biharkeresztes 1989. aastal.

## Viited
Weingraben

**Weingraben** on vald (*Gemeinde*) Austrias Burgenlandi liidumaal Oberpullendorfi ringkonnas.

## Etümoloogia

Sõna-sõnalt tõlgituna tähendaks Weingraben "veini kraavi". Horvaadi keeles on see "bajngrob". Ungari nimi viitab ka "veinile".

## Vaatamisväärsused

Weingraben on kuulus oma suurepäraste matkaradade poolest. Keskusest pole kabeli ja veehoidlani palju maad. Landsee mägedesse viib palju matkaradu. Võite jalutada ka lõõgastavasse "Geißmühlesse" (= kitseveski). Seal on väike "Rabnitzi" ojake ja talu.

## Viited
Záhony

**Záhony** (ukraina keeles *Загонь*) on linn Ungaris Szabolcs-Szatmár-Beregi komitaadis, Záhonyi kreisi halduskeskus.

Záhony asub Ukraina piiri ääres. Linnas on piiriületuspunkt. Linna läbib Budapest–Kiievi raudteeliin.

Küla on esmamainitud 1324. aastal. Linnaõigused sai Záhony 1989. aastal.

## Sõpruslinnad
* Tšop, Ukraina
* Čierna nad Tisou, Slovakkia
* Pecica, Rumeenia

## Viited
Higashikurume

**Higashikurume** (jaapani 東久留米市; -shi) ) on linn Jaapanis, Tōkyō prefektuuris.

Higashikurume sai linnaõigused 1956. aastal ja suurlinnaks (市 *shi*) 1970. aastal.

Elanike arv on 115 100 (2023) ja pindala 12,88 km².

## Viited

## Välislingid
* 
*Higashikurume koduleht
Unterrabnitz-Schwendgraben

**Unterrabnitz-Schwendgraben** on vald (*Gemeinde*) Austrias Burgenlandi liidumaal Oberpullendorfi ringkonnas.

## Viited
Unterfrauenhaid

**Unterfrauenhaid** on vald (*Marktgemeinde*) Austrias Burgenlandi liidumaal Oberpullendorfi ringkonnas.

## Viited
Szendrő

**Szendrő** on linn Ungaris Borsod-Abaúj-Zempléni komitaadis Edelényi kreisis. Szendrő asub Slovakkia piirist ligikaudu 18 km kaugusel, Miskolcist 34 km põhjas.

Asulat on esmamainitud 1312. aastal. Ülemisest ja alumisest lossist koosnenud Szendrő loss lammutati 1707. aastal.

Linnaõigused sai Szendrő 1. juulil 1996.

## Sõpruslinnad
* Leutershausen, Saksamaa
* Turňa nad Bodvou, Slovakkia

## Viited
Milan Lucic

**Milan Lucic** (sündinud 7. juunil 1988 Vancouveris) on Kanada jäähokimängija, kes mängib NHL-i klubis Calgary Flames ründajana vasakäärel. Ta on tuntud jõulise mängustiili poolest.

Aastatel 2005–2007 mängis ta Kanada noorteliiga Western Hockey League'i klubis Vancouver Giants. 2006. aastal tuli ta klubiga WHL-i meistriks, 2007. aastal võideti Memorial Cup. 2007. aastal pälvis Lucic Memorial Cup'i väärtuslikumale mängijale antava Stafford Smythe Memorial Trophy.

2006. aastal valis Boston Bruins ta NHL-i ''draft''is 50. valikuna. Bruinsi meeskonnas debüteeris Lucic hooajal 2007/08, misjärel kuulus ta Bruinsi põhikoosseisu kokku kaheksa hooaega. 2011. aastal võitis ta Bruinsiga Stanley karika. Sama hooaeg (2010/11) on olnud Lucic kõige resultatiivsem NHL-is (30+32).

2015. aasta juunis kaubeldi Lucic Bruinsist Los Angeles Kingsi. Seal mängis ta ühe hooaja. 

2016. aasta juulis sõlmis ta seitsmeaastase lepingu Edmonton Oilersiga. Tema esimene hooaeg Oilersis oli küllaltki edukas (23 väravat, 27 väravasöötu), kuid järgmisel kahel hooajal tema resultatiivsuse näitajad vähenesid oluliselt.

2019. aasta juulis liitus Lucic Calgary Flamesiga. 13. aprillil 2021 jõudis Lucic 352. mängijana NHL-is 1000. mänguni.

Lucic sündis serbia sisserändajate perekonnas. Tema vend Jovan Lučić on olnud jalgpallur. Nende emapoolne onu Dan Kesa on endine jäähokimängija, kes mängis NHL-is Vancouver Canucksi, Pittsburgh Penguinsi, Tampa Bay Lightningi ja Dallas Starsi meeskonnas.

## Viited

## Välislingid

* Milan Lucic NHL.com lehel
* Milan Lucic hockeydb.com lehel
Haapsalu Vanasadam

**Haapsalu Vanasadam** (sadama kood: EE HAA) on väikelaevasadam Bürgermeistri holmil, Haapsalus Holmi linnaosas Sadama tänav 32a, Väinamere ääres.

Sadama geograafilised koordinaadid on 58°57'21.83"N ; 23°31'42.88"E ning see võib vastu võtta kuni 12 m pikkusi ja kuni 4 m laiusi väikelaevu, mille süvis ei ületa 0.6 m. Sadamas ei osutata tasulisi sadamateenuseid.

Sadamat haldab Sihtasutus Rannarootsi Muuseum ning selle navigatsioonihooaeg kestab 1. aprillist - 30. novembrini.

Bürgermeistri holmil,  Tagalahes asuvad ka Haapsalu Veskiviigi sadam, Grand Holm Marina ehk Suur-Holmi sadam ehk ajalooline Haapsalu jahisadam, Westmeri Jahisadam, Westmeri sadam

## Viited

## Välislingid
*Haapsalu Vanasadama koduleht
*Haapsalu vanasadam antakse riigile üle, Päewaleht, nr. 206, 2 august 1937
Piirkond (Tšiili)

Tšiilis on **piirkond** (hispaania keeles *región*, mitmuses *regiones*) esimese järgu haldusüksus. Tšiili jaguneb 16 piirkonnaks.

Piirkonnad on omakorda jagatud provintsideks (teise järgu haldusüksusteks), millest igaüht juhib presidendi poolt ametisse määratud kuberner (*gobernador*). Kokku on Tšiilis 56 provintsi. Provintsid jagunevad valdadeks (kolmanda järgu haldusüksused), mida juhivad munitsipaalnõukogud .

## Piirkondade loend
Põhiseaduse Partei

**Põhiseaduse Partei** (inglise keeles *Constitution Party*) on kolmas erakonnast Ameerika Ühendriikides. 

## Vaata ka
* Vabariiklik Partei
* Demokraatlik Partei
* Libertaarne Partei

## Välislingid
*Põhiseaduse Partei veebileht (*inglise keeles*)
Omega (Ungari ansambel)

**Omega** oli Ungari rokkansambel, mis asutati 1962. aastal Budapestis. Seda peetakse sageli edukaimaks Ungari rokkansambliks.

Ansambli algusaastatel vahetus koosseis sageli ning esitati briti ansamblite kavereid. Laulja János Kóbor oli ansamblis 1962. aastast kuni oma surmani 2021. aastal. 1967. aastal, kui ansambliga liitus klahvpillimängija Gábor Presser, hakati salvestama oma laule. 

Nende 1969. aasta laul "Gyöngyhajú lány" sai rahvusvaheliseks hitiks ja sellest tegi hiljem ingliskeelse kaveri ansambel Scorpions ("White Dove").

1971. aastal lahkusid ansamblist Gábor Presser ja trummar József Laux ning moodustasid progressiivse roki ansambli Locomotiv GT.

Omega oli aktiivne 1987. aastani ning seejärel taas 1994–2021. 2020. aastal suri üks ansambli asutajaid klahvpillimängija ja laulja László Benkő ning pikaaeagne basskitarrist Tamás Mihály.

## Koosseis
Viimane koosseis:
*Ferenc Debreczeni – trummid (1971–1987, 1994–2021)
*László Benkő – klahvpillid, flööt, trompet, laul (1962–1987, 1994–2020; suri 2020)
*János Kóbor – laul (1962–1987, 1994–2021; suri 2021)
*Tamás Mihály – basskitarr, tšello, laul (1967–1987, 1994–2017; suri 2020)
*György Molnár – kitarrid (1967–1987, 1994–2021)

## Diskograafia
### Ungarikeelsed stuudioalbumid
* "Trombitás Frédi és a rettenetes emberek" (1968), tuntud kui "Red Star from Hungary"
* "10000 lépés" (1969)
* "Éjszakai országút" (1970)
* "200 évvel az utolsó háború után" (sakvestatud 1972, aga tsensuuri tõttu avaldatud 1998)
* "Omega 5" (1973)
* "Omega 6: Nem tudom a neved" (1975)
* "Omega 7: Időrabló" (1977)
* "Omega 8: Csillagok útján" (1978)
* "Gammapolis" (1979)
* "Omega X: Az arc" (1981)
* "Omega XI" (1982)
* "Omega 12: A föld árnyékos oldalán" (1986)
* "Omega XIII: Babylon" (1987)
* "Trans And Dance" (1995)
* "Omega XV: Egy életre szól" (1998)
* "Omega XVI: Égi jel: Omega" (2006)
* "Omega Rhapsody" (2010)
* "Omega Szimfónia & Rapszódia" (2012)
* "55 - Volt Egyszer Egy Vadkelet" (2017)
* "Testamentum" (2020)
### Ingliskeelsed albumid
* Omega Red Star From Hungary (1968; väga haruldane vinüülalbum, laulja Mihály Tamás)
* Omega (1973)
* 200 Years After The Last War (1974)
* Omega III (1974)
* The Hall Of Floaters In The Sky (1975)
* Time Robber (1976)
* Skyrover (1978)
* Gammapolis (1979)
* Working (1981)
* Transcendent (1996)
* Omega Rhapsody (2010)

## Viited

## Välislingid
*Arhiveeritud koduleht
Mélykút

**Mélykút** (horvaadi keeles *Miljkut*) on linn Ungaris Bács-Kiskuni komitaadis Jánoshalma kreisis. Mélykút asub riigi lõunaosas, Serbia piirist 12,5 km kaugusel.

Küla on esmamainitud 1572. aastal. Mélykút sai linnaõigused 2009. aastal.

## Viited
Look at Yourself

"**Look at Yourself**" on ansambli Uriah Heep 1971. aasta oktoobris ilmunud kolmas stuudioalbum. Selle andis Suurbritannias välja Bronze Records ja Mercury Records USAs.

Suurbritannias saavutas album edetabelis 39. koha, kuid Soomes tõusis see jaanuaris 1972 albumimüügiedetabeli tippu.

## Laulud
# Look at Yourself – 5.11 (Ken Hensley)
# I Wanna Be Free – 3.59 (Hensley)
# July Morning – 10.32 (David Byron/Hensley)
# Tears in My Eyes – 5.01 (Hensley)
# Shadows of Grief – 8.40 (Hensley/Byron)
# What Should Be Done – 4.13 (Hensley)
# Love Machine – 3.37 (Hensley/Mick Box/Byron)

## Muusikud
*David Byron – laul
*Mick Box – kitarr
*Paul Newton – basskitarr
*Ken Hensley – klahvpillid, kitarr, taustalaul
*Ian Clarke – trummid

## Viited

## Välislingid
*https://www.allmusic.com/album/mw0000461717
Tokaj

**Tokaj** on linn Ungaris Borsod-Abaúj-Zempléni komitaadis, Tokaji kreisi halduskeskus. Tokaj asub Tisza jõe ääres, Miskolcist ligikaudu 47 km idas.

Tokaj on Tokaj-Hegyalja veinipiirkonna keskus, kus valmistatakse Tokai veine.

Tokaj veinipiirkonda on esmamainitud 1067. aastal ja linna 1353. aastal.

Linnaõigused sai Tokaj 1986. aastal.

## Sõpruslinnad
* Binyamina-Giv'at Ada, Iisrael
* Cormons, Itaalia
* Dej, Rumeenia
* Iwonicz-Zdrój vald, Poola
* Oestrich-Winkel, Saksamaa
* Rust, Austria
* Sonoma, Ameerika Ühendriigid
* Supetar, Horvaatia

## Viited
Anders Patkul

**Anders Patkul** (1675 – 1737) oli Rootsi sõjaväelane ning ohvitser, kes osales Põhjasõjas Ingerimaa sõjatandril. 

## Elulugu
Anders Patkul sündis 1675. aastal Viborgis ning astus sõjaväeteenistusse 1690. aastal. 1700. aastal oli ta leitnant Vellingki Ingerimaa tragunirügemendis. Järgmisel aastal sai ta selles üksuses kapteniks.

1702. aastal tungis üks Vene salk Ingerimaale ning ületas seal Retkina mõisa (*Retkenhof*) juures ühe jõe. Patkul sai venelaste liikumisest teada ning läks oma tragunisalgaga rünnakule. Kokkupõrkes sai Patkul raskesti haavata.  

1703. aastal langes ta Sakkola juures vangi ning naasis koju alles 1722. aastal. 1728. ülendati majoriks ning viidi hiljem üle Savolaxi, Nyslotti ja siis veel Ostrobotnia ratsarügementidesse. 

Anders Patkul suri 1738. aastal. 

## Viited
Partenavia P.68

**Partenavia P.68**, nüüd **Vulcanair P68**, on kerge transpordilennuk, mille ehitas Itaalia firma Partenavia.
Csenger

**Csenger** on linn Ungaris Szabolcs-Szatmár-Beregi komitaadis, Csengeri kreisi halduskeskus. Csenger asub Rumeenia piiri ääres Szamosi vasakul kaldal, Nyíregyházast ligikaudu 74 km idas.

Küla on esmamainitud 1219. aastal. Alevi staatus anti Csengerile 1429. aastal.

Linnaõigused sai Csenger 1. märtsil 1989.

## Sõpruslinnad
* Covasna, Rumeenia
* Hauenstein, Saksamaa
* Negrești-Oaș, Rumeenia
* Tășnad, Rumeenia
* Vetiș, Rumeenia

## Viited
Kemecse

**Kemecse** on linn Ungaris Szabolcs-Szatmár-Beregi komitaadis, Kemecse kreisi halduskeskus. Kemecse asub riigi idaosas, komitaadikeskusest Nyíregyházast ligikaudu 15 km põhjakirdes.

Küla on esmamainitud 1222. aastal. Linnaõigused sai Kemecse 1. juulil 2005.

## Viited
Tšebarkul

**Tšebarkul** on linn Venemaal Tšeljabinski oblastis. Asub Tšebarkuli järve ääres, 80 km Tšeljabinskist lääne pool.

Tšebarkul on asutatud 1736. aastal baškiiride vastu ehitatud piirikindlusena. Linnaõigused sai 1951. aastal.

Linna jaanuari keskmine õhutemperatuur on −13,6 °C ja juuli keskmine õhutemperatuur 18,8 °C.

Linna kaudu kulgeb Tšeljabinski ja Berdjauši vaheline raudtee.

Tšebarkuli elanike arv oli 1. oktoobri 2021 seisuga 44 693.

## Viited

## Välislingid
Eestlased kosmoses

**[[Eestlased|Eestlastest]]** ei ole seni keegi **[[kosmos]]es** käinud, kuid vähemalt kaks eesti päritolu inimest on:

* Venemaa näitleja Julija Peresild, kes viibis kosmoses 5. oktoobrist 17. oktoobrini 2021 seoses filmivõtetega. Ta startis kosmoseraketil Sojuz MS-19, mis põkkus rahvusvahelise kosmosejaamaga. Filmivõtetega olid haaratud kõik jaamas töötavad kosmonaudid. Operaatoritöö kosmoses tegi Klim Šipenko, kes on ühtlasi filmi režissöör ja meespeaosatäitja. Kosmosejaamast naasti Maale 17. oktoobril kosmoselaeval Sojuz MS-18. 
* Ameerika Ühendriikide astronaut Nicole Aunapu Mann on teine Eesti juurtega inimene, kes on käinud kosmoses. Ta oli 5. oktoobril 2022 startinud missiooni SpaceX Crew-5 komandör ja Rahvusvahelise Kosmosejaama 68. ekspeditsiooni liige. Ta naasis Maale 11. märtsil 2023, maandudes kapsliga Mehhiko lahte.

Eesti ettevõtja Raivo Hein on teinud ettemaksu Briti ettevõtja Richard Bransoni loodud ettevõtte Virgin Galactic korraldatavale kosmosereisile, kuid seni pole ta kosmosereisil käinud.

## Vaata ka
*ESTCube
Fonyód

**Fonyód** (saksa keeles *Fonjod*) on linn Ungaris Somogyi komitaadis, Fonyódi kreisi halduskeskus. Fonyód asub Balatoni järve lõunakaldal, komitaadikeskusest Kaposvárist ligikaudu 47 km põhjaloodes.

Fonyódit on esmamainitud 1082. aastal. 19. sajandi lõpul kujunes Fonyód puhkekohaks. Raudteeühenduse sai Fonyód  1896. aastal. 1957. avastati Fonyódis mineraalveeleiukoht. Linnaõigused sai Fonyód 1. märtsil 1989.

## Sõpruslinnad
* Borsec, Rumeenia
* Krotoszyni vald, Poola
* Leipheim, Saksamaa
* Mettet, Belgia
* Nové Zámky, Slovakkia

## Viited
Jacob Middleton

**Jacob Middleton** (sündinud 2. jaanuaril 1996 Wainwrightis Alberta provintsis) on Kanada jäähokimängija, kes mängib kaitsjana NHL-i klubis Minnesota Wild.

Aastatel 2012–2016 mängis Middleton Ontario Hockey League'i klubis Ottawa 67's.

2014. aastal valis Los Angeles Kings ta NHL-i ''draft''is 210. valikuna ehk *draft*i viimase valikuna. Kingsis Middleton kordagi ei mänginud. Hooajal 2016/17 asus Middleton mängima American Hockey League'is (AHL) San Jose Sharksi tütarklubis San Jose Barracuda. 2019. aastal valiti Middleton AHL-i tähtede mängule.

2017. aasta märtsis sõlmis Middleton San Jose Sharksiga kolmeaastase lepingu. NHL-is debüteeris Middleton 5. jaanuaril 2019 mängus Tampa Bay Lightningi vastu. Sharksi põhikoosseisus asus Middleton lõpuks püsivalt mängima hooajal 2021/22. 24. novembril 2021 lõi ta mängus Ottawa Senatorsi vastu oma esimese värava NHL-is.

2022. aasta märtsis kaubeldi Middleton koos tulevase *draft*i valikuga Kaapo Kähköneni vastu Sharksist Minnesota Wildi. 2022. aasta juulis pikendas Middleton Wildiga lepingut kolme aasta võrra.

Kanada jäähokikoondise koosseisus osaleb Middleton 2023. aasta maailmameistrivõistlustel.

## Viited

## Välislingid
* Jake Middleton NHL.com lehel
* Jacob Middleton hockeydb.com lehel
Marija Tolj

**Marija Tolj** (sündinud 29. novembril 1999) on Horvaatia kettaheitja.

2022. aasta Euroopa meistrivõistlustel Münchenis sai ta tulemusega 63.37 kuuenda koha. Samal aastal Oranis toimunud Vahemere mängudel võitis ta isikliku rekordiga **64.71** kuldmedali.

2022. aasta maailmameistrivõistlustel Eugene'is sai Marija Tolj tulemusega 63.07 kaheksanda koha.

## Isiklikud rekordid
Seisuga 21. mai 2023 
;Välitingimustes

Allikas: Rahvusvaheline Kergejõustikuliit

## Viited

## Välislingid
*
Bernhard von Rehbinder (1639–1705)

**Bernhard von Rehbinder** (4. juuli 1639 Stockholm, Rootsi – 9. juuli 1705 Nuhjala, Soome) oli Rootsi sõjaväelane, maaomanik, ooberst ja vabahärra, kes osales Poola-Rootsi, Vene-Rootsi ja Põhjasõjas. 

## Elulugu
Bernhard von Rehbinderi vanemad olid Heinrich von Rehbinder ja Hildegard Elisabeth von Uexküll.  

Teenistust alustas ta G. A. Lewenhaupti ratsarügemendis 1655. aastal. Järgmine aasta sai selles üksuses kornetiks ning 1657. aastal leitnandiks. Sel ajal osales ka Karl X sõdades Venemaa ja Poola vastu. 1659. aastal oli ta Åbolansi ratsarügemendis rittmeister. 1675. aastal oli ta kapten Helsingi jalaväerügemendis. Samal aastal osales ta ka Fehrbellini lahingus ning Wittstocki ja Wolgasti juures sõjalistes kokkupõrgetes.  

Järgmise kahe aastaga sai ta majori auastme nii Karjala kui ka Åbolansi ratsarügemendis. Viimases üksuses teenides sai ta 1678. aastal ooberstleitnandiks. 1695. aastal oli ta Björneborgi ratsarügemendis ooberst.  

Põhjasõja algul liitus ta Otto Vellingki üksustega Ruhjas, kust Vene armee Narva alla tulles liikus Rakvere juurde, kus lõi mõned Vene rüüstesalgad põgenema. Hiljem osales ta ka Narva lahingus, kus sai raskesti haavata. Selle tõttu saadeti ta sõjaväeteenistusest erru. 

Bernhard von Rehbinder suri 1705. aastal Soomes Nuhjalas. 

## Isiklikku
Bernhard von Rehbinder abiellus 1662. aastal Elisabeth Muncki ning hiljem Christina Elisabeth von Burghauseniga. Abieludest sündis kokku kaksteist last. 

Bernhard von Rehbinderil oli mõisavaldusi nii Eestis kui ka Soomes, näiteks Imastu mõis Kadrina kihelkonnas Virumaal, Brännboda ja Palkkinen, Viljakkala Soomes. 

## Viited
Lábatlan

**Lábatlan** (saksa keeles *Labeland*) on linn Ungaris Komárom-Esztergomi komitaadis Esztergomi kreisis. Lábatlan asub Doonau jõe paremal kaldal Slovakkia piiri ääres, komitaadikeskusest Tatabányast ligikaudu 21 km põhjakirdes.

Lábatlani on esmamainitud 1267. aastal. 6. septembril 1950 ühendati Lábatlaniga Piszke küla. Linnaõigused sai Lábatlan 1. juulil 2004.

## Viited
Cody Glass

**Cody Glass** (sündinud 1. aprillil 1999 Winnipegis) on Kanada jäähokimängija, kes mängib keskründajana NHL-i klubis Nashville Predators.

Aastatel 2015–2019 mängis Glass Western Hockey League'i klubis Portland Winterhawks. Aastatel 2017–2019 valiti Glass kolmel hooajal järjest WHL-i sümboolsesse koosseisu. 2018. aastal pälvis ta WHL-i kõige spordimehelikuma mängija auhinna Brad Hornung Trophy.

2017. aastal valis Vegas Golden Knights ta NHL-i ''draft''is kuuenda valikuna. Glass oli Vegas Golden Knightsi üldse läbi aegade esimene *draft*i valik. Hooaja 2018/19 lõpus debüteeris Glass American Hockey League'is (AHL) Golden Knightsi tütarklubis Chicago Wolves. Wolvesiga jõudis ta sel hooajal AHL-i väljalangemismängudes finaali, kus kaotati Charlotte Checkersile mängudega 1:4. NHL-is debüteeris Glass uue hooaja avamängus 2. oktoobril 2019 San Jose Sharksi vastu ja lõi selles mängus ka värava. Hooajal 2019/20 sai Glass NHL-is 39 mänguga kirja viis väravat ja seitse väravasöötu.

2021. aasta juulis kaubeldi Glass Vegas Golden Knightsist Nashville Predatorsi. Hooajal 2021/22 mängis Glass põhiliselt Predatorsi tütarklubis Milwaukee Admirals AHL-is. Hooajal 2022/23 tegi Glass seni oma resultatiivseima hooaja NHL-is, kui lõi Predatorsi meeskonnas 14 väravat ja andis 21 väravasöötu.

Kanada jäähokikoondise koosseisus osaleb Glass 2023. aasta maailmameistrivõistlustel.

## Viited

## Välislingid
* Cody Glass NHL.com lehel
* Cody Glass hockeydb.com lehel
Pinka

**Pinka** ([ˈpɪŋka]) on jõgi Kesk-Euroopas, pikkusega u. 100 km. Selle valgla on 1299 km². Selle läte asub Ida-Austrias Steiermargi liidumaal, Burgenlandi liidumaa piiri lähedal. See suubub [Burg (Burgenland)|Burgi]] ja Felsőcsatári külade vahel Ungarisse ja ületab Austria-Ungari piiri viis korda. Edasi suubub see Körmendi lähedal Rába jõkke, mis on Doonau lisajõgi. Selle peamised lisajõed on Strem, Zickenbach ja Tauchenbach.

Olulised linnad jõe ääres on Pinkafeld ja Oberwart, samuti Pinggau, Riedlingsdorf, Rotenturm an der Pinka ja Eberau.

## Ökoloogia

Jõgi on oluliseks elupaigaks paljudele erinevatele loomaliikidele, sealhulgas jõeforellile, võldasele, hallhaigrule ja sinikael-pardile, aga ka mitmesugustele kiilidele. Jõe ääres on registreeritud ka saarmaid.
Nagymaros

**Nagymaros** (saksa keeles *Großmarosch*, slovaki keeles *Veľká Maruša*) on linn Ungaris Pesti komitaadis Szobi kreisis. Nagymaros asub Doonau vasakul kaldal Visegrádi vastas, Slovakkia piirist 8 km kaugusel, Budapesti kesklinnast ligikaudu 33 km põhjas.

Nagymarosit on esmamainitud 1257. aastal. Linnaõigused sai Nagymaros 1996. aastal.

## Sõpruslinnad
* Gabčíkovo, Slovakkia
* Grevesmühlen, Saksamaa
* Velõki Heivtsi, Ukraina

## Viited
Andy Rourke

**Andrew Michael Rourke** (17. jaanuar 1964 Manchester – 19. mai 2023 New York) oli inglise muusik, kes oli eelkõige tuntud *rock*-ansambli The Smiths basskitarristina. Ta oli tuntud oma julge meloodilise stiili poolest.

Rourke liitus The Smithsiga 1982. aasta lõpus pärast ansambli esimest avalikku esinemist, asendas ansambli algse basskitarristi Dale Hibberti. The Smithsi kitarristi Johnny Marriga oli Rourke olnud tuttav juba kooliajast. Rourke mängis The Smithsi kõigil neljal stuudioalbumil.

Pärast seda, kui The Smiths 1987. aastal laiali läks, mängis Rourke The Smithsi solisti Morrissey mõnel soolosinglil. 1990. aastate alguses salvestas Rourke koos Sinéad O'Connori ja The Pretendersiga. Aastatel 2005–2010 kuulus ta supergruppi Freebass ja alates 2019. aastast ansamblisse D.A.R.K. (tuntud ka kui Jetlag). Aastatel 2006–2009 korraldas Rourke heategevuskontserte "Versus Cancer".

Rourke suri 2023. aastal 59-aastaselt kõhunäärmevähki.

## Viited
Orebić

**Orebić** on sadamalinn Horvaatias Dubrovniki-Neretva maakonnas.

Linn asub Aadria mere ääres Dalmaatsia rannikul Pelješaci poolsaarel.

Orebić on Dubrovnikist 112 km kaugusel.

Elanike arv on 2021. aasta seisuga 1794.

## Viited
Tiszacsege

**Tiszacsege** on linn Ungaris Hajdú-Bihari komitaadis Balmazújvárosi kreisis. Tiszacsege asub Tisza paremal kaldal, komitaadikeskusest Debrecenist ligikaudu 51 km lääneloodes.

Küla on esmamainitud 1067. aastal. 1241. aastal kogunesid Tiszacseges mongoli-tatari väed enne Mohi lahingut.

Linnaõigused sai Tiszacsege 2000. aastal.

## Viited
Hajdúsámson

**Hajdúsámson** on linn Ungaris Hajdú-Bihari komitaadis Debreceni kreisis. Hajdúsámson asub riigi idaosas, komitaadikeskusest Debrecenist ligikaudu 12 km kirdes.

Küla on esmamainitud 1214. aastal. Linnaõigused sai Hajdúsámson 2004. aastal.

## Sõpruslinnad
* Belene vald, Bulgaaria
* Sândominici vald, Rumeenia

## Viited
Bad Tatzmannsdorf

**Bad Tatzmannsdorf** on vald (*Gemeinde*) Austrias Burgenlandi liidumaal Oberwarti ringkonnas.

Vallaosad on Bad Tatzmannsdorf, Jormannsdorf ja Sulzriegel.

Maapiirkonnas on mäed, mis on jalutajate seas populaarsed.

Viimastel aastatel on linn välja töötanud kuuma veega spaad, mida pakuvad mitmed spaahotellid ja avalik asutus nimega Burgenland Spa.

## Viited
Aleksandr Šipljuk

**Aleksandr Nikolajevitš Šipljuk** (vene keeles *Александр Николаевич Шиплюк*; sündis 8. septembril 1966 Barabinskis Novosibirski oblastis) on Venemaa raketiteadlane mehaanika alal. Venemaa Teaduste Akadeemia Siberi osakonna S. A. Hristianovitši nimelise Teoreetilise ja Rakendusmehaanika Instituudi endine direktor. Alates 2022. aasta juulist riigireetmises süüdistatuna vahi all. 3. septembril 2024 mõistis Moskva linnakohus ta süüdi riigireetmises (Venemaa ülehelikiirusel töötava relvastuse kohta teabe edastamises võõrriigi esindajatele) ja karistas teda 15.-aastase vangistusega. 

## Elulugu
1990. aastal lõpetas aero- ja hüdrodünaamika erialal Novosibirski Elektrotehnilise Instituudi.

1990. aastast töötas Venemaa Teaduste Akadeemia Siberi filiaali S. A. Hristianovitši nimelises Teoreetilise ja Rakendusmehaanika Instituudis, tõustes praktikandist hüperhelitehnoloogia labori juhatajaks ja alates 2015. aastast instituudi direktoriks.

2005. aastal kaitses doktoritöö teemal "Hüperhelikiirusel häirete arendamine ja piirkihtide juhtimine." 2011. aastal valiti Venemaa Teaduste Akadeemia korrespondentliikmeks. Aastast 2007 Novosibirski Riikliku Tehnikaülikooli aero- ja hüdrodünaamika osakonna professor. 

2022. aasta juulis arreteeriti süüdistatuna riigireetmises ja paigutati Moskva Lefortovo eeluurimisvanglasse. Venemaa sissetungi ajal Ukrainasse sai temast Anatoli Maslovi järel teine arreteeritud teoreetilise ja rakendusmehaanika instituudi töötaja. 3. septembril 2024 mõistis Moskva linnakohus ta süüdi riigireetmises (Venemaa ülehelikiirusel töötava relvastuse kohta teabe edastamises võõrriigi esindajatele) ja karistas teda 15.-aastase vangistusega. 

## Viited
Ambisoonika

**Ambisoonika** (inglise keeles *ambisonics*) on helitehnikas meetod heli salvestamiseks, miksimiseks ja taasesitamiseks 360-kraadises kolmemõõtmelises heliruumis. 

Ambisoonika puhul käsitletakse heliruumi kerana, mille täieliku 360-kraadise kolmemõõtmelise sfääri mistahes punktist lähtuva heli asukoht määratakse suhtes kera keskpunktiga. Ambisoonilise helisalvestuse puhul paigutatakse mikrofon heliruumi keskpunkti ning taasesitamisel on keskpunkt kõige parem koht kuulamiseks.

Kuigi ambisoonika põhimõte leiutati juba 1970. aastatel, võeti see kasutusele alles seoses virtuaalreaalsuse tehnoloogiate arenguga.

## Välislingid
* Ambisonics Explained: A Guide for Sound Engineers
Anatoli Maslov

**Anatoli Aleksandrovitš Maslov** (vene keeles *Анатолий Александрович Маслов*; sündinud 7. augustil 1946) on vene füüsik, hüdrodünaamika spetsialist, Novosibirski Riikliku Tehnikaülikooli professor. 28. juunist 2022 vahi all süüdistatuna riigireetmises.

## Elulugu
1988. aastal kaitses doktoriväitekirja teemal "Turbulentsi esinemine ülehelikiirusega piirikihtides" ja asus samal aastal juhtima Venemaa Teaduste Akadeemia Siberi osakonna S. A. Hristianovitši nimelise Teoreetilise ja Rakendusmehaanika Instituudi gaasidünaamiliste voogude kontrolli füüsikaliste probleemide laborit Novosibirskis, oli instituudi asedirektor. Novosibirski Riikliku Tehnikaülikooli aero- ja hüdrodünaamika osakonna professor.

28. juunil 2022 arreteeriti süüdistatuna riigireetmises ja saadeti otse kohtusaalist erilennuga Moskvasse Lefortovo vanglasse. Teadlast süüdistati oma teadustöö salajaste andmete edastamises Hiinale. Maslovi kolleegi Vassili Fomini sõnul olid Maslov ja tema kolleegid sunnitud tegema koostööd välismaiste organisatsioonidega Venemaa valitsuse korraldusel. 3. juulil 2022 püstitati Novosibirski Akademgorodoki linnaossa akadeemik Valentin Koptjugi mälestussamba juurde spontaanne mälestusmärk Anatoli Maslovi ja teise Novosibirski teadlase Dmitri Kolkeri auks, kes samuti vahistati riigireetmises süüdistatuna ja suri vahi all. Õhtuks olid lilled ja silt kadunud ning monumendi juurde ilmus politsei. Järgmisel päeval, 4. juulil, korrati aktsiooni Mihhail Lavrentjevi monumendi juures – taas Maslovi ja Kolkeri fotodega ning nõudes Maslovi vabastamist. Uue spontaanse mälestusmärgi likvideeris kiiresti politsei.

2024. aasta veebruaris sai vanglas olles südamerabanduse. Inimõiguslased peavad tema kriminaalasja võltsituks. Nad näevad põhjusena Venemaa presidendi Vladimir Putini isiklik huvi, kes on korduvalt väitnud, et ainult Venemaal on hüperhelikiirusega (ületab helikiirust vähemalt 5 korda) relvi. Vene luureteenistustel on ülesanne – näidata, et kõik maailma luureteenistused jahivad Venemaa teadusuuringuid.

21. mail 2024 mõistis Peterburi linnakohus talle riigireetmise eest 14-aastase vangistuse range režiimiga koloonias. Kohtuprotsess oli kinnine ja ajakirjandust juurde ei lastud. Aprillis 2024 mõistis Peterburi linnakohus tema kolleegile, 76-aastasele füüsikule Aleksandr Kuranovile riigireetmise eest seitsmeaastase vangistuse. Enne kohtuistungit jõudis Kuranov kohtueelsele kokkuleppele, kus ta nõustus tunnistama Maslovi vastu.  

## Viited
Taevatrepp

**"Taevatrepp"** on 2022. aastal valminud ja 2023. aasta märtsis Eestis esilinastunud film, mis põhineb Mart Kivastiku 2019. aastal ilmunud samanimelisel romaanil. 

## Filmist
Mart Kivastik valis stsenaariumi aluseks oma romaani "Taevatrepp", sest talle tundus, et romaan oli õnnestunud. Autor: "Ma loodan, et film kõnetab igasuguseid inimesi, aga eriti neid kellele meeldib rock.  Rock'i-armastus ei sõltu alati vanusest, see on pigem eluviis. Filmi mõte on see, et molutada pole enam aega, tuleb elada nüüd ja kohe. Kas inimene on veel võimeline nautima elu, kui seisab silmitsi keskea ja vananemisega?"

"Taevatrepi" film on pühendatud maalikunstnik Lembit Saartsi ning näitlejate Aleksander Eelmaa ja Raivo Trassi mälestustele. Lembit Saarts oli Georgi prototüüp ning filmis on kasutatud tema maale. Georgi pidi kehastama Aleksander Eelmaa, kuid näitleja lahkus meie hulgast esimesel võttepäeval. Seejärel võttis osatäitmise üle Raivo Trass, kellele see jäi viimaseks filmirolliks.

## Sisu kirjeldus
Film räägib ajast ja muusikast, sõprusest, armastusest, surmast ning elust tänapäeval. Filmi tegevus saab alguse, kui oma viimsel hingetõmbel usaldab kunstnikust sõber filmi peategelasele Ulfile (sõpradele Uu) saladuse, kuidas käia minevikus. Uu imedesse ei usu, aga trikk toimib. Minevikus on mõnus, igavene suvi, pikad juuksed, tüdrukud ja Jenkki näts. Tema päriselus on sügis, sõbrad on kibestunud, tüdrukud abielus ja isa raskelt haige. Kõige lõpuks peab Uu siiski otsustama, millises ajas oma elu edasi elada – mineviku suves või oleviku sügises. Keset tänapäevast sügisest Tartut avaneb otsekui paralleelreaalsus 1970. aastate lapsepõlve näol. Oma ambitsioonitult mugavas väikekodanlikus elurütmis on Ulf kaotanud tolle reaalsusega igasuguse kontakti, kuigi see on kogu aeg sealsamas olnud.

## Filmivõtted
Filmivõtted on tehtud Lüllemäel ning Tartus: avaturul, Riia mäel, Päeva tänaval, Soinaste tänaval ja mujal. 

## Osatäitjad
* Uu – Mait Malmsten
* Väike Uu – Timotheus Sammul
* Tiuks – Harriet Toompere
* Georg – Raivo Trass
* noor Georg – Ivo Uukkivi
* Ruth – Rita Raave
* noor Ruth – Katariina Unt
* isa – Voldemar Kuslap
* noor isa – Hannes Hermaküla
* ema – Kaie Mihkelson
* noor ema – Külli Teetamm
* Paul – Tõnu Oja
* noor Paul – Kaarel Pogga
* Ülle – Kersti Heinloo
* noor Ülle – Lena Barbara Luhse
* Doktor – Taavi Teplenkov
* noor Doktor – Rasmus Ermel
* Riina – Maris Parksepp

## Esilinastused, vaatajaid
* 01.03.2023, ametlik esilinastus, Coca-Cola Plaza, Tallinn, Eesti
* 03.03.2023, Apollo Kino Lõunakeskus, Tartu, Eesti
* Esimese kuuga oli filmil 28 819 kinokülastust

## Viited


## Välislingid
*"Taevatrepp". Youtube. Treiler.
*Mart Noorkõiv. Vändates minevikku. Sirp, 10. märts 2023.
*Kivastik "Taevatrepis" kasutatud muusikast: Led Zeppelin ütles kohe ära. kultuur.err..ee, 6. märts 2023.
*Indrek Sammul oma poja esimesest suurest filmirollist: mina panen "viie" menu.err.ee, 2. märts 2023.
Organized Crime and Corruption Reporting Project

**Organized Crime and Corruption Reporting Project** (lühend **OCCRP**; 'organiseeritud kuritegevusest ning korruptsioonist raporteerimise projekt') on 2006. aastal asutatud ajakirjanikke ning meediaorganisatsioone koondav vabaühendus.

Eestist on OCCRP liige Delfi Meedia.

## Aasta inimene
2012. aastast annab OCCRP välja aasta inimese "aunimetust", et tõsta esile neid, kes on oma tegevusega panustanud enim organiseeritud kuritegevuse ning korruptsiooni toetamisse.
* 2012 – İlham Əliyev, Aserbaidžaani president
* 2013 – Rumeenia parlament
* 2014 – Vladimir Putin, Venemaa president
* 2015 – Milo Đukanović, Montenegro peaminister
* 2016 – Nicolás Maduro, Venezuela president
* 2017 – Rodrigo Duterte, Filipiinide president
* 2018 – Danske Bank
* 2019 – Joseph Muscat, Malta peaminister
* 2020 – Jair Bolsonaro, Brasiilia president
* 2021 – Alaksandr Łukašenka, Valgevene president
* 2022 – Jevgeni Prigožin, Wagneri eraarmee juht
* 2023 – María Consuelo Porras, Guatemala peaprokurör
* 2024 – Bashshār al-Asad, Süüria president

## Viited

## Välislingid
* OCCRP koduleht
Bohodar Kotorovõtš

**Bohodar Antonovõtš Kotorovõtš** (ukraina keeles Богодар Антонович Которович, 3. juuli 1941 – 4. juuli 2009) oli Ukraina viiuldaja, dirigent, õpetaja, Ukraina NSV rahvakunstnik (1979). Kiievi konservatooriumi viiuliosakonna juhataja ja professor (alates 1985). Ukraina Kunstiakadeemia korrespondentliige (1997). Üks kaasaegse Ukraina viiulikooli rajajaid. Kiievi Solistide Riikliku Kammeransambli asutaja ja alaline kunstiline juht. Kuulsa Ukraina viiuldaja Mõroslava Kotorovõtši ja Anton Kotorovõtši isa (kuulus Ukraina kitarrist, viiuldaja, folk-metal bändi "Shadow of the Sun" solist).

Bohodar Kotorovõtš on ainus Ukraina viiuldaja maailmas, kellel oli au anda kaks kontserti Niccolò Paganini legendaarsel "Cannon" viiulil, mis toodi silmapaistvale viiuldajale erilennukiga Genovast Kiievisse (1999).

## Autasud
*Ukraina NSV rahvakunstnik (alates 1979).
*Ševtšenko riiklik auhind (1985).
*V. I. Vernadski preemia laureaat (2000).
*Autasustatud III järgu teenetemärgiga.
*Oma loomingulise tegevuse tulemusena sai ta aastatel 1999 ja 2000 kahekordse maineka Üle-Ukraina auhinna "Aasta inimene" laureaadiks.

## Viited
Pelješac

**Pelješac** on poolsaar Horvaatia lõunaosas. Poolsaarest põhjas on Neretva laht, idas Mali Stoni laht, lõunas Mljeti kanal ja läänepoolsel küljel Pelješaci kanal. 

Pelješac on Istria järel Aadria mere suuruselt teine poolsaar.

Ajalooliselt kutsuti poolsaart Stoni punktiks (ladina keeles *Puncta Stagni*), praegune nimi on pandud Orebići linna lähedal asuva Pelješaci mäe järgi.  

Poolsaar kuulub Dubrovniki-Neretva maakonda.

Poolsaare pikkus on 65 km ja pindala 348 km². 

Pelješaci poolsaare suuremad asulad on Ston ja Orebić.

## Viited
 

## Välislingid

*Koduleht
Patermägi

**Patermägi** (kutsutakse ka Paatermägi, Paatrimägi, Pattermägi) on Neeruti maastikukaitseala ja Neeruti mägede idapoolseim mägi, mis paistab Neeruti mägede ainsa mäena ära ka Kadrina-Assamalla maanteeni. Alates 1957. aastast on kuulunud Patermägi Neeruti maastikukaitseala koosseisu ja alates 1999. aastast on tegu maastikukaitseala sihtkaitsevööndisse jääva alaga ning ühtlasi on tegu ühe ürgseima piirkonnaga maastikukaitsealal ja kogu piirkonnas.

Ajalooliselt tuntakse Patermäge meie kaugete esivanemate kultuspaigana, kus on teostatud ka arheoloogilisi väljakaevamisi, mis seda fakti ka kinnitavad.

Seal asub Eesti vanim hiireviu pesapaik, kuhu viud asusid elama juba 1982. aasta kevadel ning seda vanimat viupesa kasutavad viud kuni tänapäevani välja. 

## Kirjandus
* Neeruti Looduse ABC. Tallinn, 2019. ISBN 978-9949-01-167-4
Česma

**Česma** on jõgi Horvaatia keskosas, Lonja vasakpoolne lisajõgi.

Jõe pikkus on 105,7 km ja valgala pindala 3253 km².

Jõe kaldal asub Čazma.

## Viited

## Välislingid